Opdrag 1:, Poesie, By OpenStax | Jobilize LLC
My klein kameleon,
my mini-dinosaurus dier,
jy dra die mooiste kleure op jou vel
jou lyfie is ‘n prentjie
van bont geskenkpapier.
Ek sien jou twee-toon kloutjies klim
tot in die hoogste takke in
daar waar jy op jou eentjie
jou diertjie-liedjie sing:
“My drakielyfie is ‘n kleurestreep,
daar’s knoppies op my rug;
ek het ‘n skerp gevreetjie met ‘n lang, dun tong
en ‘n wielie-walie stert.”
Trap suutjies klein bont monster,
jy maak ons maklik skrik.
jy lyk ‘n bietjie soos ‘n baba-likkewaan,
‘n grillerige hartedief;
maar met jou ronde oumens-ogies
en ‘n bekkie wat so honger hap,
kry elkeen wat jou optel
en aan jou skurwe lyfie vat
vir altyd lief!
Om ‘n mondelinge gesprek te voer
[lu 2.1, 2.5]
Elkeen kry ‘n beurt om oor een van die volgende vrae te praat:
Hoekom is die verkleurmannetjie vir party mense grillerig?
Hoekom laat hy ons aan ‘n dinosaurussie dink?
Is ‘n verkleurmannetjie ‘n troeteldier?Hoekom / hoekom nie?
Verduidelik hoe die verkleurmannetjie sy kos vang.
Wat eet verkleurmannetjies?
Wanneer en waarom verkleur hierdie diertjie?
Hoe beweeg ‘n verkleurmannetjie? Demonstreer aan die klas.
Om ‘n storie te skryf
Bring boeke oor verkleurmannetjies saam klas toe. Gesels en skryf ‘n storie.
Teken of verf
Teken of verf die mooiste verkleurmannetjie by die huis.
Bring jul prente klas toe en maak ‘n groot collage daarvan.
Om vrae te beantwoord oor die inhoud van ‘n gedig
[lu 1.2.2, 3.2, 5.1.4, 6.1.5]
Wat word deur die gedig beskryf?
Skryf ‘n sinoniem neer vir kameleon.
Waarmee word die diertjie se veelkleurige lyf vergelyk?
Wat word in die liedjie beskryf wat die diertjie sing?
Met watter ander monsteragtige dier vergelyk hy homself in die liedjie?
Die digter sê:”Trap suutjies klein bont monster.”
Nog ‘n naam vir die diertjie verskyn in die reël. Wat is dit?
Hoe beskryf die digter die diertjie se oë?
Die digter sê die diertjie lyk ook ‘n bietjie soos ‘n …
Hoe wil die digter graag hê moet ons oor die diertjie voel?
Skryf al die verkleinwoordjies neer wat in die gedig voorkom:
Skryf ‘n verkleinwoord neer vir:
Is hierdie gedig ‘n liefdesgedig?
Motiveer jou antwoord.
Wanneer sê ons iemand is ‘n trapsuutjies?
LUISTER Die leerder is in staat om vir inligting en genot te luister en gepas en krities binne ‘n wye verskeidenheid situasies te reageer.
1.2.2 beantwoord vrae oor inhoud van tekste en gee eie mening;
2.1 idees en gevoelens op ‘n ekspressiewe manier, met selfvertroue oordra:
rolspeel in ‘n storie;
2.5 mondelinge aanbiedings op ‘n kreatiewe wyse doen:
2.5.1 let op duidelike spraak;
2.5.2 korrekte pousering;
2.5.3 tempo en volumewisseling;
dramatiseer voorbeelde van ontronding en oorronding deur na streekstaal te verwys,
LEES EN BESIGTIG Die leerder is in staat om vir inligting en genot te lees en te kyk en krities op die estetiese, kulturele en emosionele waardes in tekste te reageer.
3.1 ‘n strokiesverhaal lees en die kenmerke herken;
3.2 stillees korrek en met begrip toepas;
3.5 verskillende tekssoorte en die hoofkenmerke daarvan identifiseer en die struktuur van die teks verduidelik.
4.1.2 skryf ‘n storie (verhalende opstel);
4.1.2 skryf ‘n samespraak (dialoë).
5.1 taal vir dink en redeneer gebruik:
6.1.1 raak vertroud met kort en lang klanke en met tweeklanke (diftonge);
6.1.2 verdeel woorde korrek in lettergrepe;
6.1.3 gebruik skryftekens (deelteken, koppelteken, afkappingsteken en kappie) korrek;
6.1.5 gebruik ‘n woordeboek om woordeskat en spelvermoë uit te brei;
6.1.6 gebruik samestellings en verkleinwoorde korrek om woordeskat uit te brei;
6.4.3 gebruik idiomatiese uitdrukkings en taalidioom gepas;
6.5 kritiese taalbewustheid ontwikkel:
6.5.1 maak kennis met die letterlike en figuurlike gebruik van woorde; 8
(c) Bont, geskenkpapier
(d) sy eie lyf
(e) ‘n Draak
(g) Ronde oumens-ogies
(h) Ons moet hom liefkry
(j) lyfie, prentjie, kloutjies, diertjie-bedjie, knoppies, gevreetjie, oumens-ogies, bekkie.
Ja, dit is ‘n liefdesgedig.
Die verteller in die gedig vertel die verkleurmannetjie hoe pragtig hy is en hoe mense wat hom optel, hom vir altyd liefkry.
In die eerste twee versreëls spreek die verteller vir die verkleurmannetjie aan as “ My klein kameleon, my mini-dinosaurus dier”
Wanneer ‘n persoon stadig beweeg, m.a.w. ‘n baie stadige mens.
Skryftekens en spelling Online Chapter
Hardloop met die bulle Online Chapter